Israelul este dispus să elibereze sute de palestinieni în schimbul a 40 de ostatici. Detalii de la negocierile noului acord
Israelul ar putea încheia un nou acord cu gruparea Hamas pentru eliberarea a 40 dintre ostaticii răpiți de teroriști în atacul din octombrie, anul trecut.
Potrivit unor surse din presa americană, la schimb Israelul ar fi dispus să elibereze aproximativ 700 de deținuți palestinieni.
Detaliile au fost convenite în acest weekend, în urma unor negocieri între oficiali ai Statelor Unite, ai Qatarului și ai Israelului, ce au avut loc la Doha. Mai mult, o parte dintre deținuții ce ar urma să fie eliberați de israelieni ispășesc pedepse cu inchisoarea pe viață.
Totodată, Israelul a aunțat că ia în considerare deschiderea căilor de acces pentru ca o parte dintre palestinieni să poată reveni în nodul Fâșiei Gaza.
Cu toate acestea, nu se pune însă problema unei încetări definitive a focului - au subliniat clar oficialii israelieni.